HU
2022.11.23.
Az Európai Unió Hivatalos Lapja
L 303/13
(9)
Tekintettel arra, hogy nehéz tovább fokozni a szelektivitást és arra, hogy a HTMGB szerint minimális a visszadobott halak mennyisége, indokolt a kivételt 2023. december 31-ig engedélyezni, ami azt is lehetővé teszi a tagállamok számára, hogy folytassák a vonatkozó tanulmányokat, amelyek végső soron az állományra vonatkozó ismeretek gyarapításához vezetnek.
(10)
Az (EU) 2020/2015 felhatalmazáson alapuló rendelet 13. cikke (1) bekezdésének a) pontja de minimis kivételt biztosít a vékonybajszú tőkehal (Merlangius merlangus) esetében a legalább 80 mm szembőségű fenékvonóhálót és kerítőhálót (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), vízközi vonóhálót (OTM, PTM), illetve 80–119 mm szembőségű merevítőrudas vonóhálót (BT2) használó hajók által az ICES 7b–k körzetben e fajból ejtett teljes éves fogás legfeljebb 5 %-ára.
(11)
A közös ajánlás e kivétel 2023. december 31-ig történő meghosszabbítását kérte az ICES 7d és 7e körzetben.
(12)
A HTMGB megjegyezte, hogy a fogási adatok nem állnak rendelkezésre a flottában részt vevő valamennyi tagállamra vonatkozóan, így a kivétel hatása nem értékelhető teljeskörűen, ugyanakkor elismerte a fokozott szelektivitás érdekében az északnyugati vizeken tett folyamatos tagállami erőfeszítéseket.
A HTMGB mindazonáltal ismételten hangsúlyozza, hogy a kelta-tengeri vékonybajszú tőkehal halászati mortalitásának csökkentését prioritásként kell kezelni.
(13)
A HTMGB indoklása alapján – amellyel a Bizottság is egyetért –, és különösen a felülvizsgált kivétel korlátozott földrajzi hatálya (ICES 7d és 7e körzet) miatt, amely az elmúlt két év gyakorlatával szemben nem foglalja magában a kelta-tengeri vékonybajszú tőkehal halászati területét (ICES 7b, 7c és 7f–7k körzet), és amely szerint a halászati terület azokra a területekre korlátozódik, ahol főként északi-tengeri vékonybajszú tőkehalat fognak ki, helyénvaló a kivételt 2023. december 31-ig engedélyezni.
Továbbá e kivétel szoros nyomon követésének biztosítása érdekében a tagállamok felkérést kapnak arra, hogy biztosítsák a kivétel szigorú nyomon követését, és gyűjtsék össze a Bizottságnak 2023.
május 1-je előtt benyújtandó releváns visszadobási adatokat.
(14)
Az (EU) 2020/2015 felhatalmazáson alapuló rendelet 13. cikke (1) bekezdésének g) pontja 2022. december 31-ig biztosít de minimis kivételt a rombuszhal (Lepidorhombus spp.) minimális állományvédelmi referenciaméretnél kisebb egyedei esetében a 80–119 mm szembőségű (BT2) merevítőrudas vonóhálót használó hajók által az ICES 7 alterületen e fajból ejtett teljes éves fogás legfeljebb 4 %-ára, valamint a fenékvonóhálót (OTT, OTB, TBS, TBN, TB, PTB, OT, PT, TX) használó hajók által e fajból ejtett teljes éves fogás legfeljebb 4 %-ára a következő feltételek teljesülése esetén: –
az ICES 7f és 7 g körzetben, a 7h körzetnek az é. sz.
49° 30′-tól északra és a 7j körzetnek az é. sz.
49° 30′-tól északra és a ny. h.
11°-tól keletre eső részén olyan TR2 hajók esetében, amelyek fogásain belül vagy a vékonybajszú tőkehal aránya, vagy az ördöghalfélék, a szürke tőkehal, illetve a rombuszhalak együttes aránya meghaladja az 55 %-ot,
–
az ICES 7 alterületen, a fent említett területen kívül a TR2 hajók esetében.
(15)
A közös ajánlás e kivétel 2023. december 31-ig történő meghosszabbítását kérte.
(16)
A HTMGB megjegyezte, hogy a kivétel hatása korlátozott, és hogy az északnyugati vizek mentén fekvő tagállamok által benyújtott kiegészítő bizonyítékok azt mutatják, hogy az e kivétel hatálya alá tartozó flották egy része esetében csekély a visszadobások mennyisége.
(17)
A HTMGB indoklása alapján – amellyel a Bizottság is egyetért – helyénvaló a kivételt 2023. december 31-ig engedélyezni, ami elegendő időt biztosít a kevésbé jól dokumentált flották fogásaira és visszadobásaira elkülönítetten vonatkozó további információk gyűjtéséhez is.
A tagállamoknak ezeket a további információkat értékelés céljából legkésőbb 2023. május 1-jéig be kell nyújtaniuk a HTMGB-nek.
(18)
Az (EU) 2020/2015 felhatalmazáson alapuló rendelet 13. cikke (1) bekezdésének h) pontja 2022. december 31-ig biztosít de minimis kivételt a közönséges nyelvhal (Solea solea) esetében a 80–119 mm szembőségű (BT2) és fokozottan szelektív (flamand hálópanel) merevítőrudas vonóhálót használó hajók által az ICES 7a körzetben e fajból ejtett teljes éves fogás legfeljebb 3 %-ára.
(19)
A közös ajánlás e kivétel 2023. december 31-ig történő meghosszabbítását kérte.
(20)
A HTMGB megállapította, hogy a szelektívebb halászeszközök használatának köszönhetően elért javulás jelentős mértékben csökkentette a méreten aluli nem szándékos halfogásokat és minimálisra szorította vissza a visszadobott halak mennyiségét.